CELEX: 62010CN0281
Language: fi
Date: 2010-06-04 00:00:00
Title: Asia C-281/10 P: Valitus, jonka PepsiCo, Inc. on tehnyt 4.6.2010 asiassa T-9/07, Grupo Promer Mon Graphic SA v. sisämarkkinoiden harmonisointivirasto (tavaramerkit ja mallit) ja PepsiCo, Inc., 18.3.2010 annetusta tuomiosta

28.8.2010   
            
            
               FI
            
            
               Euroopan unionin virallinen lehti
            
            
               C 234/23
            
         Valitus, jonka PepsiCo, Inc. on tehnyt 4.6.2010 asiassa T-9/07, Grupo Promer Mon Graphic SA v. sisämarkkinoiden harmonisointivirasto (tavaramerkit ja mallit) ja PepsiCo, Inc., 18.3.2010 annetusta tuomiosta
   (Asia C-281/10 P)
   ()
   2010/C 234/38
   Oikeudenkäyntikieli: englanti
   
      Asianosaiset
   
   
      Valittaja: PepsiCo, Inc. (edustajat: abogado E. Armijo Chávarri, abogado A. Castán Pérez-Gómez ja Rechtsanwältin V. von Bomhard)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja Grupo Promer Mon Graphic SA
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen asiassa T-9/07 18.3.2010 antaman tuomion
            
         
               —
            
            
               ratkaisee asian lopullisesti hylkäämällä ensimmäisessä oikeusasteessa esitetyt vaatimukset tai vaihtoehtoisesti palauttaa asian unionin yleiseen tuomioistuimeen, ja
            
         
               —
            
            
               velvoittaa ensimmäisessä oikeusasteessa kantajana olleen osapuolen vastaamaan oikeudenkäyntikuluista.
            
         
      Oikeudelliset perusteet ja pääasialliset perustelut
   
   Valittaja väittää, että valituksenalainen tuomio on kumottava sillä perusteella, että unionin yleinen tuomioistuin rikkoi neuvoston asetuksen (EY) N:o 6/2002 (1) 25 artiklan 1 kohdan d alakohtaa, kun se
   
               a)
            
            
               ei ottanut huomioon rajoituksia, jotka sitovat mallin luojaa valituksenalaisen mallin kehittämisessä
            
         
               b)
            
            
               tulkitsi virheellisesti ”asiantuntevan käyttäjän” käsitettä ja tämän tarkkaavaisuuden tasoa
            
         
               c)
            
            
               sovelsi vääriä arviointiperusteita arvioidessaan ”erilaista yleisvaikutelmaa”
            
         
               d)
            
            
               suoritti vertailun asiakirja-aineistossa esitettyihin oikeisiin tuotteisiin perustuvien mallien välillä eikä mallien välillä sellaisina kuin ne on rekisteröity, ja
            
         
               e)
            
            
               perusti tämän vertailun vääristyneisiin tosiseikkoihin.
            
         
      (1)  Yhteisömallista 12.12.2001 annettu neuvoston asetus (EY) N:o 6/2002 (EYVL L 3, s. 1).